CELEX: 62008TN0066
Language: mt
Date: 2008-02-05 00:00:00
Title: Kawża T-66/08: Rikors ippreżentat fil- 5 ta' Frar 2008 — British Sky Broadcasting Group vs L-UASI — Vortex (SKY)

9.5.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 116/21
            
         Rikors ippreżentat fil-5 ta' Frar 2008 — British Sky Broadcasting Group vs L-UASI — Vortex (SKY)
   (Kawża T-66/08)
   (2008/C 116/39)
   Lingwa tar-rikors: L-Ingliż
   Partijiet
   
      Rikorrenti: British Sky Broadcasting Group plc (Isleworth, ir-Renju Unit) (rappreżentant: J. Barry, Solicitor)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Partijiet oħra quddiem il-Bord ta' l-Appell: Vortex SA (Pariġi, Franza)
   Talbiet tar-rikorrenti
   
               —
            
            
               tiddeċiedi, fuq il-bażi li l-Ewwel Bord ta' l-Appell kiser ir-Regolament tal-Kunsill (KE) Nru 40/94 u/jew ir-regoli ta' dritt dwar l-applikazzjoni tiegħu, li:
               
                           —
                        
                        
                           fid-deċiżjoni ta' l-Ewwel Bord ta' l-Appell, filwaqt li l-konklużjoni finali ta' l-Ewwel Bord ta' l-Appell li jiċħad l-oppożizzjoni m'għandhiex tiġi kkontestata, dik il-parti tad-deċiżjoni kkontestata (b'mod partikolari l-punti 18 u 19) li tiċħad l-argumenti tar-rikorrenti dwar il-Ftehim, għandha tiġi annullata;
                        
                     
                           —
                        
                        
                           id-deċiżjoni kkontestata tiġi emendata sabiex tipprovdi li l-Ftehim japplika għal trade marks għajr dawk ir-reġistrazzjonijiet partikolari identifikati fil-Ftehim u li japplika għal trade marks futuri; tipprekludi lill-konvenut milli jopponi jew jikkontesta bi kwalunkwe mod possibbli l-użu jew ir-reġistrazzjoni minn BSkyB ta' trade marks li jinkludu “SKY” minbarra “SKYROCK” u “SKYZIN” li t-tnejn li huma ġew stabbiliti mill-qrati Franċiżi; u li huwa ftehim finali u vinkolanti bejn BSkyB u l-opponent kif ġie deċiż mill-qrati Franċiżi (inkluż sa l-ogħla istanza).
                        
                     
                           —
                        
                        
                           temenda u teżamina mill-ġdid id-deċiżjoni kkontestata sabiex tevalwa u tindirizza l-motivi kollha ssollevati minn BSkyB fir-risposta tagħha lill-oppożizzjoni;
                        
                     
                           —
                        
                        
                           tikkundanna lill-UASI għall-ispejjeż ta' BSkyB.
                        
                     
         Motivi u argumenti prinċipali
   
      Applikant għat-trade mark Komunitarja: Ir-rikorrenti
   
      Trade mark Komunitarja kkonċernata: It-trade mark figurattiva “SKY” għal prodotti u servizzi fil-klassijiet 9, 16, 18, 25, 28, 35, 38, 41 u 42 — Applikazzjoni Nru 3 166 378
   
      Proprjetarju tat-trade mark jew tas-sinjal invokat in sostenn ta' l-oppożizzjoni: Vortex SA
   
      Trade mark jew sinjal invokat: It-trade mark Komunitarja u nazzjonali “SKYROCK” għal prodotti u servizzi fil-klassijiet 9, 16, 18, 25, 28, 35, 38, 41 u 42
   
      Deċiżjoni tad-Diviżjoni ta'l-Oppożizzjoni: tilqa' l-oppożizzjoni għal prodotti u servizzi fil-klassijiet 9, 38 u 41, kif ukoll għar-“reklamar” fil-klassi 35
   
      Deċiżjoni tal-Bord ta' l-Appell: jannulla d-deċiżjoni tad-Diviżjoni ta' l-Oppożizzjoni u jiċħad l-oppożizzjoni fl-intier tagħha
   
      Motivi invokati: Mingħajr ma tikkontesta d-dispożittiv tad-deċiżjoni kkontestata, ir-rikorrenti ssostni li l-motivazzjoni tal-Bord ta' l-Appell tikser ir-Regolament tal-Kunsill Nru 40/94 u r-regoli tad-dritt dwar l-applikazzjoni tiegħu.